ભારતની ત્રણ વિજ્ઞાન અકાદમીઓ આથી જણાવવા ઇચ્છે છે કે માનનીય મંત્રિશ્રીનાં આ નિવેદનનો કોઇ વૈજ્ઞાનિક આધાર નથી. ઉત્ક્રાંતિવાદ કે જેમાં ડાર્વિને પાયાનું યોગદાન આપેલ છે તે પુરેપુરો પ્રસ્થાપિત થઇ ચુકેલ છે. ઉત્ક્રાંતિને લગતાં મૂળભુત તથ્યો વિષે કોઇ વૈજ્ઞાનિક મતભેદ નથી. આ એક વૈજ્ઞાનિક સિદ્ધાંત છે કે જેમાં ઘણી આગાહીઓ પણ કરવામાં આવેલ, અને તેની અનેક વાર ફરી ફરીને પ્રયોગો તેમજ અવલોકનો દ્વારા પુષ્ટિ થઇ ચુકેલ છે. ઉત્ક્રાંતિવાદમાંથી મળતી એક આંતર્દૃષ્ટિ કે સુઝસમજ એ છે કે આ પૃથ્વી-ગ્રહ પરના માનવ કે અન્ય વાનરો સહિતના તમામ સજીવ -પ્રકારો, એક કે વધુ સમાન પૈતૃક પ્રજનકો (common ancestral progenitors) માંથી ઉત્ક્રાંતિ પામેલ છે.